turjo4nis/wikipedia-bn-dump-20250701 huggingface dataset:
ভবন (দর্শন)

ভবন () একটি পরিবর্তনশীলতা-সমর্থক দার্শনিক শব্দবিশ্ব। এর উদ্গাতা হলেন সক্রেটিস-পূর্ব গ্রিক দার্শনিক হেরাক্লিটাস যা ইলিয়াটিকস মতবাদের বিরোধী একটি দর্শনমত।

ইতিহাস 
হিরাক্লিটাস ভবন সম্পর্কে বিষদ আলোচনা করেছেন। এবং পরবর্তীতে তিনি পরমাণু আন্দোলন বিষয়েও ভবন সম্পর্কে বক্তব্য রাখেন।

তত্ত্ববিদ্যা 
হিরাক্লিটাসের মতে, গতি ও পরিবর্তনই সত্য। জগতের সবকিছুই পরিবর্তনশীল। কোনো কিছুই স্থির নয়। প্রত্যেক বস্তুই পরিবর্তন ও রূপান্তরের মধ্য দিয়ে নিত্য রূপ ও আকার ধারণ করছে। তার মতে, “একই নদীতে দু’বার গোসল করা অসম্ভব। এমনকি একবারও সম্ভব নয়। কারণ, স্রোতের অংশ বিশেষ স্পর্শ করার পূর্বেই সে স্রোত বাহিত হয়ে যায়”। সৃষ্টিনিয়মও অনুরূপ। পলকে-পলকে প্রলয় ঘটছে। দু’মুহূর্তের অবস্থা এক হতে পারে না। সবকিছু নিত্য চঞ্চল, বহমান ও পরিবর্তনশীল। একই সূর্য প্রতিদিন উদয় হয় না, অস্তও যায় না। প্রতিদিন নিত্য-নতুন সূর্যের উদয় হয়। নদীর উত্তাল তরঙ্গ মুহূর্তে-মুহূর্তে পরিবর্তিত হচ্ছে।

আরও দেখুন 
 দৈহিক তত্ত্ববিদ্যা

উৎস
বই এবং নিবন্ধ
 R.Arthur, Minkowski Spacetime and the Dimensions of the Present in The Ontology of Spacetime, Vol. 1, Dieks, D., Amsterdam, Elsevier 2006.M.Born, Einstein's Theory of Relativity, New York City,Dover Publications 1962.
 A.Einstein, On the Electrodynamics of Moving Bodies, New York, Dover Publications 1952, pp. 35–65.P.Fitzgerald, Four Kinds of Temporal Becoming,Philosophical Topics 13 1985, pp. 145–177.
 A.Shimony, The Transient now (in Search for a Naturalistic World View), Cambridge,Cambridge University Press 1993, Vol. II.J.J.C.Smart, Philosophy and Scientific Realism, New York, The Humanities Press 1963.
 G.Whitrow, The Natural Philosophy of Time, Oxford, Oxford University Press 1980.
 A. Mitov - S. Moch - A. Vogt, Next-to-next-to-leading order evolution, Phys. Lett. B 638 (2006) 61 [hep-ph/0604053] [SPIRES]

তথ্যসূত্র

বহিঃসংযোগ 
 জড়বাদী ভবন — স্ট্যানফোর্ড এনসাইক্লোপিডিয়া অব ফিলোসফি
 আধুনিক পদার্থবিজ্ঞানে ভবন — স্ট্যানফোর্ড এনসাইক্লোপিডিয়া অব ফিলোসফি
 নক্ষত্রমণ্ডলের ধূলির রাসায়নিক এবং দৈহিক বিবর্তন
 দৈহিক তত্ত্ববিদ্যার প্রসপেক্টস
 উত্তর-শাস্ত্রীয় দৈহিক তত্ত্ববিদ্যা — জার্নাল অব থিওরিটিস্
 ক্ষুদ্র স্কেলে নাক্ষত্রিক ভবন — পাদোয়া রিসার্চ
 দৈহিক বিবর্তন — জেএইচইপি

দর্শন
সত্তাতত্ত্ব
গ্রিক দর্শন
পাশ্চাত্য দর্শন
অধিদর্শনের ধারণা
দ্গে-'দুন-ব্ক্রা-শিস

দ্গে-'দুন-ব্ক্রা-শিস () (১৪৮৬-১৫৫৭) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () অষ্টম প্রধান ছিলেন।

সংক্ষিপ্ত জীবনী  
কুন-দ্গা'-ব্লো-গ্রোস ১৪৮৩ খ্রিষ্টাব্দে মধ্য তিব্বতের ন্যাং-স্তোদ () অঞ্চলের 'ব্রোং-র্ত্সে () নামক স্থানে জন্মগ্রহণ করেন। দ্বিতীয় দলাই লামা দ্গে-'দুন-র্গ্যা-ম্ত্শো (), মার-স্তোন-ত্শুল-খ্রিম্স-রিন-ছেন (), পান-ছন-ঙ্গো-ম্ত্শার-র্গ্যা-ম্ত্শো () প্রভৃতি বৌদ্ধ পণ্ডিতেরা তার উল্লেখযোগ্য শিক্ষক ছিলেন। তিনি গ্যুতো তন্ত্র মহাবিদ্যালয়ে তন্ত্র শিক্ষালাভ করেন। তন্ত্রবিদ্যায় তার পাণ্ডিত্যের জন্য তাকে গ্সাং-ব্দাগ () উপাধি লাভ করেন। এরপর তিনি ম্গো-য়ুল () ও ল্হো-ছোস-খ্রি-থাং () নামক বৌদ্ধবিহারগুলিতে প্রধানের দায়িত্ব পালন করেন। ১৫৪৬ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () অষ্টম প্রধানের পদে দায়িত্ব গ্রহণ করেন। ১৫৫০ খ্রিষ্টাব্দে তিনি থুব-ব্স্তান-'দ্জাম-গ্লিং-র্গ্যান-গ্চিগ-ব্ক্রা-শিস-'ও-বার () নামক একটি বিশালাকার মূর্তি নির্মাণ শুরু করান, যা শেষ হতে আট বছর লেগে যায়। তার উল্লেখযোগ্য শিষ্য ছিলেন তৃতীয় দলাই লামা।

তথ্যসূত্র 

 

১৪৮৬-এ জন্ম
১৫৫৭-এ মৃত্যু
চামদো ত্রিরাব
মি-গ্যো-বা-গ্ঝোন-নু-ব্লো-গ্রোস

মি-গ্যো-বা-গ্ঝোন-নু-ব্লো-গ্রোস () (১৪৯৭-১৫৬৪) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () নবম প্রধান ছিলেন।

সংক্ষিপ্ত জীবনী  
মি-গ্যো-বা-গ্ঝোন-নু-ব্লো-গ্রোস ১৪৯৭ খ্রিষ্টাব্দে তিব্বতের 'আর-'আউর-ল্তাগ-ল্দেম-গ্শিস () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে শিক্ষালাভ করেন। এই সময় তার উল্লেখযোগ্য শিক্ষক ছিলেন দ্বিতীয় দলাই লামা ও তৃতীয় পাঞ্চেন লামা। ১৫৫৩ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () নবম প্রধানের পদে দায়িত্ব গ্রহণ করেন। তার সময়কালে এই বিহারে ধর্মীয় রীতিনীতি পালনের দিকে নজর দেওয়া হয় এবং তিব্বতী ও ভারতীয় পুঁথিগুলির পঠনপাঠনে নজর দেওয়া হয়। আট বছর পরে তিনি এই পদ থেকে অবসর নেন ও তার শিষ্য শেস-রাব-দ্বাং-পোকে পরবর্তী প্রধান হিসেবে নির্বাচিত করেন। তিনি বেশ কিছু গ্রন্থ রচনা করেন, যার মধ্যে উল্লেখযোগ্য হল ফার-ফ্যিন-গ্যি-স্প্যি-দোন () নামক প্রজ্ঞাপারমিতার টীকাভাষ্য।

তথ্যসূত্র 

 

১৪৯৭-এ জন্ম
১৫৬৪-এ মৃত্যু
চামদো ত্রিরাব
স্টিয়ান ফন জিল

স্টিয়ান ফন জিল (জন্ম: ১৯ সেপ্টেম্বর, ১৯৮৭) কেপটাউনে জন্মগ্রহণকারী দক্ষিণ আফ্রিকান ক্রিকেটার। দক্ষিণ আফ্রিকার ঘরোয়া ক্রিকেটে কেপ কোবরাজ দলে খেলছেন। বামহাতি ব্যাটসম্যান ফন জিল ডানহাতে মিডিয়াম পেস বোলিংয়েও পারদর্শী। এসএএ প্রভিন্সিয়াল চ্যালেঞ্জ প্রতিযোগিতায় বোল্যান্ড ক্রিকেট দলের হয়ে কেই দলের বিপক্ষে ক্রিকেটে অভিষেক ঘটে তার। সীমিত ওভারের খেলায় সাধারণতঃ গ্রেইম স্মিথ অথবা রবিন পিটারসনের অনুপস্থিতিতে ব্যাটিং উদ্বোধন করতে নামেন ও ব্যাপক সফলতা পেয়েছেন। হার্শেল গিবস তার প্রিয় ক্রিকেটারের তালিকায় রয়েছেন।

খেলোয়াড়ী জীবন 
দক্ষিণ আফ্রিকা দলের নতুন অধিনায়ক হাসিম আমলা’র প্রথম সফরে শ্রীলঙ্কায় অনুষ্ঠিত টেস্ট সিরিজে তিনি ও অফ-স্পিনার ডেন পাইত টেস্ট দলের নতুন সদস্যরূপে অন্তর্ভুক্ত হন। কিন্তু শ্রীলঙ্কা ক্রিকেট দলের বিপক্ষে তিনি কোন খেলার জন্য প্রথম একাদশে স্থান পাননি।

১৭ ডিসেম্বর, ২০১৪ তারিখে ওয়েস্ট ইন্ডিজ সফরে অনুষ্ঠিত ৩-টেস্ট সিরিজের ১ম টেস্টে দক্ষিণ আফ্রিকার পক্ষে তার টেস্ট অভিষেক ঘটে।

তথ্যসূত্র

আরও দেখুন 
 ডেন পাইত
 মরনে মরকেল
 ২০১৪-১৫ ওয়েস্ট ইন্ডিজ ক্রিকেট দলের দক্ষিণ আফ্রিকা সফর

বহিঃসংযোগ 
 
 

দক্ষিণ আফ্রিকান ক্রিকেটার
১৯৮৭-এ জন্ম
জীবিত ব্যক্তি
দক্ষিণ আফ্রিকার টেস্ট ক্রিকেটার
বোল্যান্ডের ক্রিকেটার
কেপ কোবরাজের ক্রিকেটার
কেপ টাউন থেকে আগত ক্রিকেটার
ওয়েস্টার্ন প্রভিন্সের ক্রিকেটার
সাসেক্সের ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
চট্টগ্রাম চ্যালেঞ্জার্সের ক্রিকেটার
আন্দের এরেরা

আন্দের এরেরা আগুয়েরা (জন্ম ১৪ আগস্ট ১৯৮৯) একজন স্পেনীয় পেশাদার ফুটবলার। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব বোকা জুনিয়র্স এবং স্পেনের বয়সভিত্তিক দলে একজন সেন্ট্রাল মিডফিল্ডার হিসেবে খেলে থাকেন।

রিয়াল জারাগোজার হয়ে পেশাদার ক্যারিয়ার শুরু করা এরেরা ২০১১ সালে তার ঘরের মাঠের ক্লাব অ্যাথলেতিক বিলবাওয়ে চলে আসেন। ২০১৪ সালে ম্যানচেস্টার ইউনাইটেড €৩৬ মিলিয়নের বিনিময়ে তাদের ক্লাবে নিয়ে আসে। এরেরা স্পেন অনূর্ধ্ব ২০ ও অনূর্ধ্ব ২১ দলের হয়ে বিভিন্ন টুর্নামেন্ট জিতেছেন এবং ২০১২ গ্রীষ্মকালীন অলিম্পিকের ফুটবল প্রতিযোগিতায় স্পেনের প্রতিনিধিত্ব করেছেন।

ক্লাব ক্যারিয়ার

রিয়াল জারাগোজা 
বিলবাওয়ে জন্মানো এরেরা তার প্রাথমিক ফুটবল দীক্ষা পান রিয়াল জারাগোযা ক্লাব থেকে যাদের হয়ে ২০০৮-০৯ মৌসুমে দ্বিতীয় বিভাগে তার অভিষেক ঘটে। ঐ মৌসুমে তিনি তাদের হয়ে ১৯ খেলায় মাঠে নামেন এবং জারাগোজাকে লা লিগায় ফিরিয়ে আনতে কার্যকরী ভূমিকা পালন করেন। ২৯ আগস্ট ২০০৯ সালে সিডি টেনেরিফের বিরুদ্ধে তার লা লিগায় অভিষেক ঘটে।

২০০৯-১০ লা লিগা মৌসুমে এরেরা তার দলের সবচেয়েয় বেশি ব্যবহৃত খেলোয়াড়দের মধ্যে অন্যতম ছিলেন এবং তার নৈপুণ্য দলের লা লিগায় অবস্থান সমুন্নত রাখতে ভূমিকা পালন করে। ঐ বছরের ৬ ডিসেম্বর তিনি আরসিডি মালাকোরার বিরুদ্ধে দলের হয়ে তার প্রথম গোল করেন যদিও তার দল ঐ খেলায় ১-৪ গোলে পরাজিত হয়।

২০১০-১১ মৌসুমে এরেরা জারাগোজার হয়ে তার খেলা অব্যাহত রাখেন।

ক্লাব পরিসংখ্যান

তথ্যসূত্র

বহিঃসংযোগ 

 অ্যাথলেতিক বিলবাও প্রোফাইল
 বিডিফুতবল প্রোফাইল
 

জীবিত ব্যক্তি
১৯৮৯-এ জন্ম
স্পেনের অলিম্পিক ফুটবলার
স্পেনীয় ফুটবলার
স্পেনীয় প্রবাসী ফুটবলার
অ্যাথলেটিক বিলবাওয়ের ফুটবলার
প্রিমিয়ার লিগের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
লা লিগার খেলোয়াড়
রিয়াল সারাগোসার খেলোয়াড়
ফুটবল মধ্যমাঠের খেলোয়াড়
২০১২ গ্রীষ্মকালীন অলিম্পিকের ফুটবলার
উয়েফা ইউরোপা লিগ বিজয়ী খেলোয়াড়
পারি সাঁ-জেরমাঁর ফুটবলার
রিয়াল সারাগোসা বি-এর খেলোয়াড়
লিগ ১-এর খেলোয়াড়
তেরসেরা দিভিসিওনের খেলোয়াড়
সেহুন্দা দিভিসিওনের খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের অনূর্ধ্ব-২৩ আন্তর্জাতিক ফুটবলার
স্পেনের আন্তর্জাতিক ফুটবলার
ইংল্যান্ডে স্পেনীয় প্রবাসী ক্রীড়াবিদ
ইংল্যান্ডে প্রবাসী ফুটবলার
ফ্রান্সে প্রবাসী ফুটবলার
স্পেনীয় পুরুষ ফুটবলার
পুরুষ ফুটবল মধ্যমাঠের খেলোয়াড়
বোকা জুনিয়র্সের খেলোয়াড়
চার্লস উইলকিন্স

স্যার চার্লস উইলকিন্স () কেএইচ, ডিসিএল, এফআরএস (১৭৪৯ – মে ১৩, ১৮৩৬), ছিলেন একজন ইংরেজ মুদ্রাকর, প্রাচ্য ভাষাবিদ এবং কলকাতার এশিয়াটিক সোসাইটির প্রতিষ্ঠাতা-সদস্য। তিনি বাংলা এবং ফরাসি মুদ্রাক্ষরের অধুনিক আকৃতির উদ্ভাবক। পঞ্চানন কর্মকার সহযোগে, ইংরেজি ভাষায় প্রথম মুদ্রাক্ষরে ভগবত গীতা অনুবাদ করেন তিনি। ১৭৮৮ সালে, উইলকিন্স রয়েল সোসাইটির সদস্য নির্বাচিত হন।

জীবনী

চার্লস উইলকিন্স, ১৭৪৯ সালে সোমারসেটের ফ্রোম অঞ্চলে জন্ম নেন। একজন মুদ্রক হিসেবে প্রশিক্ষণ নিয়েছিলেন। ১৭৭০ সালে তিনি ভারতে চলে আসেন এবং পরবর্তীতে মুদ্রক ও লেখক হিসেবে ইস্ট ইন্ডিয়া কোম্পানিতে যোগ দেন। মালদহে কর্মরত থাকাকালীনসময়ে তিনি বাংলা, সংস্কৃত এবং ফরাসি ভাষায় পারদর্শিতা অর্জন করেন। বাংলা মুদ্রণের প্রথম ছাঁদ-নকশা তৈরির ক্ষেত্রে ঘনিষ্ঠভাবে জড়িত ছিলেন তিনি।১৭৭৯ সালে তিনি প্রাশ্চাত্য অধিবাসীদের ব্যবহারের জন্যে অ্যা গ্রামার অব সংস্কৃত ল্যাঙ্গুয়েজ রচনা করেন। কলকাতায় অবস্থানকালে তিনি গভর্নর জেনারেল ওয়ারেন হোস্টংস্-এর পৃষ্ঠপোষকতা অর্জন করেন। পরবর্তিতে স্থানীয় পণ্ডিতদের সহোযোগিতায় তিনি প্রথম ইয়োরোপিয় হিসেবে প্রাচ্য পান্ডুলিপি, উৎকীর্ণলিপি সংগ্রহ করেন এবং পাঠোদ্ধার ও অনুবাদের প্রচেষ্টা চালান। সংস্কৃত লিপির বিশদ ব্যাখ্যা করার ক্ষেত্রে তার প্রথম সার্থক প্রয়াস ছিল ১৭৮৫ সালে দিনাজপুরে পাল বংশীয় রাজা নারায়ণপালের বাদল-স্তম্ভ লিপির পাঠোদ্ধার। পরবর্তীকালে বিহারের বারাবার পাহাড়ের গুহায় প্রাপ্ত মৌখরী লিপি তাকে গুপ্ত শাসকদের লিপির পাঠোদ্ধারে সহায়তা করে। ১৭৮৫ সালে তিনি ওয়ারেন হেস্টিংসের পৃষ্ঠপোষকতায় এবং পণ্ডিত পঞ্চানন কর্মকারের সহায়তায় ইংরেজি ভাষায় প্রথম ভগবত গীতা অনুবাদ করেন। মূলত উইলকিন্স বাংলা ও ফারসি ভাষায় মুদ্রণের জন্য ছাপাখানা স্থাপনের ক্ষেত্রে পথিকৃৎ হিসেবে মুদ্রণ ও পুস্তক প্রকাশে এক বিপ্লব সাধন করতে সমর্থ হয়েছিলেন। ফলে ১৭৭৮ সালে বাংলা বর্ণমালার মুদ্রাক্ষর দ্বারা প্রথম ন্যাথানিয়েল ব্র্যাসি হ্যালহেডের অ্যা গ্রামার অব দ্য বেঙ্গল লেঙ্গুয়েজ বই মুদ্রিত হয়। হ্যালহেড উক্ত বইয়ের ভুমিকায় উইলকিন্সের প্রতি কৃতজ্ঞতা প্রকাশ করেন। হ্যালহেডের ভাষ্যমতে বইটি প্রকাশনায় উইলকিন্স ধাতুবিদ্যা বিশারদের নানাবিধ কাজ, যেমন নকশা খোদাইকারক, মুদ্রাক্ষর ঢালাইকর ও মুদ্রাকরের কাজের দায়িত্ব নিজেই গ্রহণ করেন।

রচনা
অ্যা গ্রামার অব সংস্কৃত ল্যাঙ্গুয়েজ(১৭৭৯)
রাডিক্যালস অব দ্য সংস্কৃত ল্যাঙ্গুয়েজ
রিচার্ডসন’স পার্সিয়ান-আরবিক-ইংলিশ ডিকসনারি
কমপাইলেসনস অব জোন’স ম্যানুস্ক্রিপটস

তথ্যসূত্র

বহিঃসংযোগ 
বাংলাপিডিয়ায় স্যার চার্লস উইলকিন্স 
উইলকিন্স, স্যার চার্লস - জীবনী — অক্সফোর্ড ডিকশোনারি অব ন্যাশনাল বায়োগ্রাফি

১৭৪৯-এ জন্ম
১৮৩৬-এ মৃত্যু
ভগবদ্গীতার অনুবাদক
ইংরেজ প্রাচ্যবিদ
ইংরেজ মুদ্রাকর
সংস্কৃত-ইংরেজি অনুবাদক
রয়েল সোসাইটির সভ্য
ইংরেজ ভারততত্ত্ববিদ
পিটার ক্লাইভ সারনাক

পিটার ক্লাইভ সারনাক একজন দক্ষিণ আফ্রিকান-মার্কিন গণিতবিদ।

জীবনী
সারনাক ১৯৫৩ সালের ১৮ ডিসেম্বর জোহানেসবার্গ এ জন্মগ্রহণ করেন।  ইউনিভার্সিটি অব উইটওয়াটারস্র্যান্ড থেকে ১৯৭৫ সালে বিএসসি ডিগ্রি অর্জন করেন। তিনি ১৯৮০ সালে স্ট্যানফোর্ড বিশ্ববিদ্যালয় থেকে পল জোসেফ কোহেন এর অধীনে পিএইচডি ডিগ্রি অর্জন করেন।

তথ্যসূত্র

প্রিন্সটন বিশ্ববিদ্যালয়ের শিক্ষক
স্ট্যানফোর্ড বিশ্ববিদ্যালয়ের শিক্ষক
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
১৯৫৩-এ জন্ম
জীবিত ব্যক্তি
জোহানেসবার্গের ব্যক্তি
ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
আমেরিকান ম্যাথমেটিকাল সোসাইটির সভ্য
রয়েল সোসাইটির সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
গাণিতিক পদার্থবিজ্ঞানী
মার্কিন ফিলোসফিক্যাল সোসাইটির সদস্য
রবিন স্মিথ

রবিন আর্নল্ড স্মিথ (; জন্ম: ১৩ সেপ্টেম্বর, ১৯৬৩) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম ব্যাটসম্যান রবিন স্মিথ ১৯৮৮ থেকে ১৯৯৬ সময়কালে টেস্ট ও একদিনের আন্তর্জাতিকে অংশগ্রহণ করেছেন।

প্রথম-শ্রেণীর ক্রিকেটে নাটাল, কাউন্টি ক্রিকেটে হ্যাম্পশায়ার ও মেরিলেবোন ক্রিকেট ক্লাবে খেলেছেন তিনি।

প্রারম্ভিক জীবন 
জজ বা জাজি ডাকনামে পরিচিত ছিলেন স্মিথ। শৈশবেই বিচারক হবার আকাঙ্ক্ষা থেকে তার চুল লম্বা রাখতে শুরু করেন বলেই এ নামকরণ হয়। তার বড় ভাই ক্রিস স্মিথের ন্যায় তিনিও দক্ষিণ আফ্রিকার বর্ণবাদবৈষম্যনীতির কারণে আন্তর্জাতিক ক্রিকেট অঙ্গনে নিজ দেশের হয়ে খেলা থেকে বঞ্চিত হয়েছেন। ফলশ্রুতিতে তার ইংরেজ পিতা-মাতার পরিচয়ে ইংল্যান্ডের পক্ষে খেলার সুযোগ পান।

কাউন্টি ক্রিকেট 
১৯৮৮ সালের শিরোপা জয়ের পর হ্যাম্পশায়ার দল ১৯৯২ সালে পুনরায় বেনসন এন্ড হেজেস কাপের শিরোপা পায়। লর্ডসের চূড়ান্ত খেলায় তারা কেন্টকে ৪১ রানে পরাজিত করে। দলের এ সাফল্যে রবিন স্মিথের দায়িত্বশীল ৯০ রান এবং ম্যালকম মার্শাল ও শন উদালের তিন উইকেটপ্রাপ্তি মুখ্য ভূমিকা পালন করেছিল।

আন্তর্জাতিক ক্রিকেট 
১৯৮৮ থেকে ১৯৯৬ সময়কালের মধ্যে ইংল্যান্ডের হয়ে এগারোটি টেস্ট সিরিজ ও বিদেশে ছয়টি সিরিজে অংশগ্রহণ করেছেন স্মিথ। ফাস্ট বোলিংয়ের বিপক্ষে দারুণ লড়াকু মনোভাবের জন্য তিনি তার বিশেষ যোগ্যতার পরিচয় দিয়েছেন। বিশেষ করে তিনি বলকে স্কয়ার-কাট করতেন সাবলীল ভঙ্গীমায়। ১৯৮৮ সালে হেডিংলিতে অনুষ্ঠিত টেস্টের মাধ্যমে তার অভিষেক ঘটে। দক্ষিণ আফ্রিকান বংশোদ্ভূত সহ-খেলোয়াড় অ্যালান ল্যাম্বকে সাথে নিয়ে শতরানের জুটি গড়েন। ঐ সময়ের টেস্ট পরাশক্তি হিসেবে বিবেচিত ওয়েস্ট ইন্ডিজের ফাস্ট বোলারদের দাপুটে প্রভাবে অল্প কয়েকটি সেঞ্চুরির একটি ছিল এটি। পরবর্তী গ্রীষ্মে ১৯৮৯ মৌসুমে অনুষ্ঠিত অ্যাশেজ সিরিজে অস্ট্রেলিয়ার বিপক্ষে তিনি দু’টি শতক করেন। ট্রেন্ট ব্রিজের দ্বিতীয় শতকটি তিন উইকেট পতনের পর হয়। তিনি বেশকিছু আক্রমণাত্মক শট খেলেন; বিশেষ করে মার্ভ হিউজের উপর ৪-০-৩৮-০ চড়াও হন।

ব্রায়ান লারা’র রেকর্ড সৃষ্টিকারী ৩৭৫ রানের জবাবে অ্যান্টিগুয়ায় অনুষ্ঠিত ওয়েস্ট ইন্ডিজের বিপক্ষে তিনি তার সর্বোচ্চ টেস্ট রান ১৭৫ সংগ্রহ করেন। ফাস্ট বোলারদের উপর রাজত্ব, আক্রমণাত্মক বোলিংয়ে স্বাচ্ছন্দ্যে খেললেও তুলনামূলকভাবে ধীরগতির বোলিং বিশেষ করে শেন ওয়ার্নের বিপক্ষে তিনি মোটেও সুবিধা করতে পারেননি।

২০০৩ সালে রবিন স্মিথ দীর্ঘ ২৩ বছর ক্লাব থেকে সকল স্তরের ক্রিকেট খেলা থেকে নিজেকে বিরত রাখার কথা ঘোষণা করেন।

তথ্যসূত্র

আরও দেখুন 
 ইয়ান বোথাম
 ইংল্যান্ড ক্রিকেট দল
 উইজডেন বর্ষসেরা ক্রিকেটার
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 

১৯৬৩-এ জন্ম
জীবিত ব্যক্তি
১৯৯২ ক্রিকেট বিশ্বকাপের ক্রিকেটার
১৯৯৬ ক্রিকেট বিশ্বকাপের ক্রিকেটার
১৯৬৯ থেকে ২০০০ সময়কালীন ইংরেজ ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
উইজডেন বর্ষসেরা ক্রিকেটার
কোয়াজুলু-নাটালের ক্রিকেটার
মেরিলেবোন ক্রিকেট ক্লাবের ক্রিকেটার
হ্যাম্পশায়ারের ক্রিকেটার
হ্যাম্পশায়ার ক্রিকেট অধিনায়ক
যুক্তরাজ্যে অভিবাসনকারী দক্ষিণ আফ্রিকান
ইংরেজ বংশোদ্ভূত দক্ষিণ আফ্রিকান ব্যক্তি
ডারবান থেকে আগত ক্রিকেটার
২০শ শতাব্দীর ইংরেজ পুরুষ ক্রীড়াবিদ
ছোস-র্জে-ঙ্গাগ-দ্বাং

ছোস-র্জে-ঙ্গাগ-দ্বাং () (১৫২৫-১৫৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।

সংক্ষিপ্ত পরিচিতি 
ছোস-র্জে-ঙ্গাগ-দ্বাং ১৫২৫ খ্রিষ্টাব্দে তিব্বতের কোংপো অঞ্চলে জন্মগ্রহণ করেন। তিনি সাংস-র্গ্যাস-দ্পাল () নামক দ্বিতীয় 'ফাগ্স-পা-ল্হা () উপাধিধারী বৌদ্ধ লামার নিকট শিক্ষালাভ করেন।১৫৫০ খ্রিষ্টাব্দে তিনি সাংস-র্গ্যাস-দ্পালের সঙ্গে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () যাত্রা করেন, যেখানে সাংস-র্গ্যাস-দ্পাল এবং দ্গে-'দুন-ব্ক্রা-শিস () নামক বিহারের অষ্টম প্রধান তাকে ভিক্ষুর শপথ প্রদান করেন। পরবর্তীকালে তিনি দক্ষিণ খাম্স অঞ্চলে অবস্থিত স্পো-বো-ছু-ম্দো (), ল্হো-ছোস-খ্রি-থাং (), সুম-র্দ্জোং (), ল্চাগ্স-র্তা-ম্দা'-ঝিং () প্রভৃতি বৌদ্ধবিহারের দায়িত্ব পালন করেন। সাংস-র্গ্যাস-দ্পালের মৃত্যুর পর তিনি তার বহু স্বর্ণমূর্তি নির্মাণ করান, যা স্পো-বো-ছু-ম্দো () প্রতিষ্ঠিত করা হয়। এছাড়া তিনি ল্হো-ছোস-খ্রি-থাং () বৌদ্ধবিহারে গৌতম বুদ্ধ ও দ্বিতীয় দলাই লামা, ফান-ব্দে () বৌদ্ধবিহারে হেরুকা ও দ্রেপুং বৌদ্ধবিহারে যমান্তকের মূর্তি নির্মাণ করান।

তথ্যসূত্র 

 

১৫২৫-এ জন্ম
১৫৯১-এ মৃত্যু
চক্র টুলকু
ঙ্গাগ-দ্বাং-ছোস-'ব্যোর-ব্জাং-পো

ঙ্গাগ-দ্বাং-ছোস-'ব্যোর-ব্জাং-পো () (১৫৯৫-১৬০৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন।

সংক্ষিপ্ত জীবনী 
ঙ্গাগ-দ্বাং-ছোস-'ব্যোর-ব্জাং-পো ১৫৯৫ খ্রিষ্টাব্দে তিব্বতের কোংপো অঞ্চলের লোং-পো-স্তোদ-পা () নামক স্থানে জন্মগ্রহণ করেন। শৈশবে ছোস-র্জে-ঙ্গাগ-দ্বাং () নামক দ্বিতীয় ল্চাগ্স-রা-স্প্রুল-স্কু () উপাধিধারী বৌদ্ধ লামার পুনর্জন্ম রূপে চিহ্নিত করার পর তাকে ব্ক্রা-শিস-ছোস-লুং () বৌদ্ধবিহারে নিয়ে যাওয়া হয়। তিনি ম্থোং-বা-দোন-ল্দান  () নামক তৃতীয় 'ফাগ্স-পা-ল্হা () উপাধিধারী বৌদ্ধ লামার নিকট শিক্ষালাভ করেন। ১৬০৪ খ্রিষ্টাব্দ থেকে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () বসবাস শুরু করেন যেখানে ১৬০৬ খ্রিষ্টাব্দে তার মৃত্যু ঘটে।

তথ্যসূত্র 

 

১৫৯৫-এ জন্ম
১৬০৬-এ মৃত্যু
চক্র টুলকু
ল্হা-দ্বাং-ছোস-ক্যি-র্গ্যাল-ম্ত্শান

ল্হা-দ্বাং-ছোস-ক্যি-র্গ্যাল-ম্ত্শান () (১৫৩৭-১৬০৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বাদশ প্রধান ছিলেন।

জন্ম 
ল্হা-দ্বাং-ছোস-ক্যি-র্গ্যাল-ম্ত্শান ১৫৩৭ খ্রিষ্টাব্দে তিব্বতের খাম্স অঞ্চলের শুগ্স-ফুগ () নামক স্থানে জন্মগ্রহণ করেন। জন্মের পর তার নাম রাখা হয় ছোস-স্ক্যোংস-ম্গোন-পো ()। তার পিতার নাম ছিল দ্কোন-ম্ছোগ-র্গ্যাল-পো () এবং মাতার নাম ছিল আ-স্রিদ ()।

শিক্ষা 
চৌদ্দ বছর বয়সে তাকে ছোস-ক্যি-র্গ্যাল-ম্ত্শান () নামক ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত করা হয় এবং স্গার () বৌদ্ধবিহারে তাকে শিক্ষার্থীর শপথ প্রদান করে নতুন নাম রাখা হয় ল্হা-দ্বাং-ছোস-ক্যি-র্গ্যাল-ম্ত্শান। এই সময় তিনি সাংস-র্গ্যাস-দ্পাল () নামক দ্বিতীয় 'ফাগ্স-পা-ল্হা () উপাধিধারী বৌদ্ধ লামা এবং দ্গে-'দুন-ব্ক্রা-শিস () নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () অষ্টম প্রধান তার অন্যতম শিক্ষক ছিলেন। এরপর তিনি মধ্য তিব্বত যাত্রা করে তৃতীয় দলাই লামার নিকট সূত্র অ তন্ত্র শিক্ষালাভ করেন। তিনি দ্গা'-ল্দান বৌদ্ধবিহার দ্গে-লেগ্স-দ্পাল-ব্জাং নামক একুশতম দ্গা'-ল্দান-খ্রি-পার নিকট হতে ভিক্ষুর শপথ এবং হেরুকা, যমান্তক, গুহ্যসমাজতন্ত্র প্রভৃতি তন্ত্র সম্বন্ধে শিক্ষালাভ করেন।

বিহার প্রধান 
মধ্য তিব্বতে এগারো বছর ধরে শিক্ষালাভের শেষে তিনি খাম্স অঞ্চলে অবস্থিত ম্দো-স্ঙ্গাগ্স-দার-র্গ্যাস-গ্লিং () বৌদ্ধবিহারের প্রধানের দায়িত্ব পালন করেন। এই সময় তিনি এই বিহারে ত্সোং-খা-পা-ব্লো-ব্জাং-গ্রাগ্স-পার স্বর্ণমূর্তি নির্মাণ করান। ১৫৮০ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () দ্বাদশ প্রধানের পদে দায়িত্ব গ্রহণ করেন। ১৫৮১ খ্রিষ্টাব্দে তিনি তৃতীয় দলাই লামাকে এই বিহারের প্রধানের দায়িত্ব নিতে অনুরোধ করলে তিনি তার অনুরোধে ছয় মাসের জন্য তৃতীয় দলাই লামা এই বিহারের প্রধানের দায়িত্ব পালন করেন। এই বিহারের প্রধান থাকাকালীন ল্হা-দ্বাং-ছোস-ক্যি-র্গ্যাল-ম্ত্শান অমিতায়ুসের বিশালাকার মূর্তি নির্মাণ করান। তিনি ম্থোং-বা-দোন-ল্দান () নামক তৃতীয় 'ফাগ্স-পা-ল্হা () উপাধিধারী বৌদ্ধ লামাকে ভিক্ষুর শপথ প্রদান করেন এবং তাকে ঐ বিহারের পরবর্তী প্রধান হিসেবে নির্নাচিত করেন।

তথ্যসূত্র

 

১৫৩৭-এ জন্ম
১৬০৩-এ মৃত্যু
তাৎসাগ জেদ্রুং
চামদো ত্রিরাব
'জাম-দ্ব্যাংস-ব্শেস-গ্ন্যেন

'জাম-দ্ব্যাংস-ব্শেস-গ্ন্যেন () (১৫০২-১৫৬৯) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () একাদশ প্রধান ছিলেন।

সংক্ষিপ্ত জীবনী 
'জাম-দ্ব্যাংস-ব্শেস-গ্ন্যেন ১৫০২ খ্রিষ্টাব্দে তিব্বতের র্দ্জা-স্তোদ-স্প্যে-'দু-গ্রোং-মো-ছে-গ্যিং-থাং () নামক স্থানে জন্মগ্রহণ করেন। বারো বছর বয়স হলে কা-জ্লা-ছোস-র্জে-ল্হুন-গ্রুব-ব্জাং-পো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে শিক্ষালাভের জন্য ভর্তি হন। সেখানে কুন-দ্গা'-দ্পাল-ল্দান () নামক ঐ বিহারের ষষ্ঠ প্রধান তাকে শিক্ষাদান করেন। তিনি গুং-রু-ম্খান-ব্লো-গ্রোস-'ওদ-জের () নামক বৌদ্ধ ভিক্ষুর নিকট হতে ভিক্ষুর শপথ গ্রহণ করেন। ১৫৬৬ খ্রিষ্টাব্দে তিনি এই বিহারের একাদশ প্রধান হিসেবে দায়িত্ব লাভ করেন। ১৫৬৮ খ্রিষ্টাব্দে তিনি রু-জো () বৌদ্ধবিহার স্থাপন করেন।

তথ্যসূত্র 

১৫০২-এ জন্ম
১৫৬৯-এ মৃত্যু
চামদো ত্রিরাব
শান্তিতে নোবেল বিজয়ীদের তালিকা



তালিকা

তথ্যসূত্র

নোবেল শান্তি পুরস্কার বিজয়ী
নোবেল বিজয়ীদের তালিকা
নোবেল শান্তি পুরস্কার
আন্দ্রে ফ্লেচার

আন্দ্রে ডেভিড স্টিফন ফ্লেচার (জন্ম: ২৮ নভেম্বর, ১৯৮৭) গ্রেনাডার সেন্ট ডেভিড প্যারিশে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম উদীয়মান খেলোয়াড় আন্দ্রে ফ্লেচার ডানহাতে ব্যাটিংয়ের পাশাপাশি মাঝে-মধ্যে উইকেট-রক্ষণের কাজেও সম্পৃক্ত রাখেন। ঘরোয়া ক্রিকেটে উইন্ডওয়ার্ড আইল্যান্ডের হয়ে খেলে থাকেন।

খেলোয়াড়ী জীবন 
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ ক্রিকেট দলে প্রতিনিধিত্ব করেন। এরপর ২০০৮ সালে ব্রিজটাউনে অনুষ্ঠিত ওয়েস্ট ইন্ডিজের বড়দের দলের হয়ে আন্তর্জাতিক ক্রিকেট অঙ্গনে অস্ট্রেলিয়ার বিপক্ষে টুয়েন্টি২০ ক্রিকেটে অভিষেক ঘটে তার। ২০০৯ সালের আইসিসি বিশ্ব টুয়েন্টি২০ প্রতিযোগিতায় মাত্র ৩২ বলে ৫৩ রান সংগ্রহ করলেও পরবর্তী ৭ ইনিংসে মাত্র ২১ রান তোলেন। তন্মধ্যে ৫ ইনিংসেই শূন্য রানে আউট হয়ে যান তিনি। কিন্তু, জুন-জুলাই, ২০১৪ সালে ওয়েস্ট ইন্ডিজ সফরে শ্রীলঙ্কার বিরুদ্ধে অনুষ্ঠিত দুই খেলার টুয়েন্টি২০ সিরিজে নিজেকে সঠিকমাত্রায় তুলে ধরেন ফ্লেচার। ১ম ও ২য় টুয়েন্টি২০ আন্তর্জাতিকে যথাক্রমে ৫২ ও ৬২ রান সংগ্রহ করেন। উভয় খেলায়ই তিনি ম্যান অব দ্য ম্যাচের পুরস্কারসহ ম্যান অব দ্য সিরিজ পুরস্কারও লাভ করেন।

ওয়েস্ট ইন্ডিজের তরুণ ব্যাটসম্যানদের মধ্যে আন্দ্রে ফ্লেচার তাদের মধ্যে একজন, যাদের প্রথম-শ্রেণীর অভিজ্ঞতা ছাড়াই আন্তর্জাতিক ক্রিকেটে ছুঁড়ে ফেলেছে। একটি শক্ত কৌশল সহ একজন টপ-অর্ডার ব্যাটসম্যান, ফ্লেচার তার প্রাথমিক আন্তর্জাতিক উপস্থিতিতে প্রতিশ্রুতিবদ্ধ লক্ষণ দেখিয়েছিলেন তবে তার চারপাশে মাঠে কী ঘটছে সে সম্পর্কে সচেতনতার অভাব ছিল একটি সমস্যা এবং তাকে একাধিকবার তার উইকেটের মূল্য দিতে হয়েছিল। তিনি 2008 সালে অস্ট্রেলিয়ার বিরুদ্ধে সীমিত ওভারের খেলার জন্য একটি ঘরোয়া মৌসুমে ডাক পেয়েছিলেন যেখানে তিনি তার প্রথম প্রথম-শ্রেণীর সেঞ্চুরি পোস্ট করেছিলেন, জ্যামাইকার বিপক্ষে তার দলের অন্যথায় হতাশাজনক ব্যাটিং প্রদর্শনে উইন্ডওয়ার্ড দ্বীপপুঞ্জের জন্য অপরাজিত 103 রান। ওয়েস্ট ইন্ডিজের একজন প্রাক্তন অনূর্ধ্ব-১৯ খেলোয়াড়, ফ্লেচার স্ট্যানফোর্ড 20/20-এ গ্রেনাডার হয়ে উইকেট কিপিং করেন এবং অ্যান্টিগায় উদ্বোধনী স্ট্যানফোর্ড সুপার সিরিজের সময় মিলিয়ন ডলার বিজয়ী ছিলেন।

তথ্যসূত্র

আরও দেখুন 
 কৃষমার স্যান্তোকি
 ওয়েস্ট ইন্ডিজ ক্রিকেট দল
 ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর

ওয়েস্ট ইন্ডিয়ান ক্রিকেটার
১৯৮৭-এ জন্ম
জীবিত ব্যক্তি
ওয়েস্ট ইন্ডিজের একদিনের আন্তর্জাতিক ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
ওয়েস্ট ইন্ডিয়ান উইকেট-রক্ষক
গ্রেনাডীয় ক্রিকেটার
সেন্ট লুসিয়া কিংসের ক্রিকেটার
উইন্ডওয়ার্ড আইল্যান্ডসের ক্রিকেটার
খুলনা টাইগার্সের ক্রিকেটার
সিলেট স্ট্রাইকার্সের ক্রিকেটার
পেশাওয়ার জালমির ক্রিকেটার
মেলবোর্ন স্টার্সের ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
উইকেট-রক্ষক
সুরাকা বিন মালিক

সুরাকা ইবনে মালিক ছিলেন নবী মুহাম্মদ সাল্লালাহু আলাইহি ওয়া সাল্লাম এর একজন সাহাবী। তিনি কুরাইশ গোত্রের লোক ছিলেন।   ইসলাম গ্রহণের পূর্বে তিনি মক্কা থেকে মদীনা হিজরতের পথে নবী মুহাম্মদ ও তার সঙ্গী আবু বকরের পিছু নিয়েছিলেন।

নবী মুহাম্মদের পশ্চাদ্ধাবন: অলৌকিক ইঙ্গিত ও প্রতিশ্রুতি-প্রাপ্তি 
মক্কা থেকে মদীনা হিজরতের সময় নবী মুহাম্মদ ও তাঁর সঙ্গী আবু বকরকে পশ্চাদ্ধাবন করতে করতে সাওর পর্বতের গুহা পর্যন্ত গিয়ে যখন তাদের না ফিরে আসেন, তখন আবু জেহেল ঘোষণা দেন, যে মুহাম্মদকে এনে দিতে পারবে তাকে ১০০০ মাদী উট পুরস্কার দেবেন| এটা শুনে সুরাকা তাদের খোজে ঘোড়া নিয়ে বেরিয়ে পড়েন এবং তাঁদেরকে একসময় পেয়ে যান| কিন্তু তার ঘোড়া সেখানে কয়েকবার হোচট খেয়ে পড়ে যায় ভূমিতে ঘোড়ার পদচিহ্ন থেকে কুন্ডলি পাকিয়ে ধোয়া বের হতে থাকে| এই অলৌকিক ঘটনাকে সে মুহাম্মদের নবীসুলভ নিরাপত্তা লাভকারী নিদর্শন হিসেবে বিশ্বাস করতে বাধ্য হয়| সে নবীর কাছে গিয়ে তাকে বিশ্বাসের কথা জানায়| মুহাম্মদ তাকে পারস্যের তৎকালীন রাজা খসরুর হাতের পরিধেয় স্বর্ণের বালা পড়ানোর প্রতিশ্রুতি দিলে সুরাকা খুব খুশি হন| ফিরে যাবার পথে তিনি বেশ কয়েকজন মুহাম্মদের অনুসন্ধানকারী ঘোড়াসওয়ারীকে ফিরিয়ে দেন এই বলে যে, তিনি এই পথে ঘুরে এসেছেন এবং কাউকে দেখতে পান নি| 
ফিরে এসে তিনি এই ঘটনা আর কাওকে জানান নি, একমাত্র আবু জাহাল ছাড়া, এবং এই ঘটনা শুনে আবু জাহেল তাকে খুব তিরস্কার করেন|

মুহাম্মদের মৃত্যু 
মুহাম্মদের মৃত্যুর পর সুরাকা অত্যন্ত ব্যথিত ও আশাহত হয়ে পড়েন এই ভেবে যে নবী মুহাম্মদের দেওয়া বহু আকাঙ্খিত পারস্যের খসরুর বালা পরিধানের প্রতিশ্রুতি পূর্ণ না করেই মুহাম্মদ ইহধাম ত্যাগ করলেন এবং আশঙ্কা করলেন উক্ত প্রতিশ্রুতি আর কখনোই পূরণ হবে না|

ওমরের খিলাফতকালে নবী মুহাম্মদের প্রতিশ্রুতির সত্যতা 
বহুদিন পর অবশেষে দ্বিতীয় খলিফা ওমরের খিলাফতকালে পারস্য বিজিত হয়| খলিফা ওমর যুদ্ধলব্ধ সম্পদসমূহের মাঝে রাজা খসরুর পোশাক দেখতে পেয়ে সুরাকাকে ডেকে পাঠান তাকে রাজা খসরুর বালা পরিধান করিয়ে নবী মুহাম্মদের প্রতিশ্রুতিকে পূর্ণতা দান করার জন্য| অবশেষে দীর্ঘ আকাঙ্খিত প্রতিশ্রুত সম্মাননা পেয়ে সুরাকা আল্লাহ্‌ভক্তি ও নবীর স্বরণে অশ্রুসিক্ত এবং আবেগাপ্লুত হয়ে পড়েন|

আরও দেখুন 
ওয়াহশি ইবনে হারব
সুহাইল ইবনে আমর

তথ্যসূত্র

বহিঃসংযোগ 

কিনানা
পুরুষ সাহাবা
আরব ব্যক্তি
কুরাইশ
সাহাবা
৭ম শতাব্দীর আরব কবি
৬৪৫-এ মৃত্যু